বাতৰিকাকতত, নিউজ চেনেলৰ টকশ্ব’ত তাত্ত্বিক, পানী নসৰকা কথা ক’লেই দল এটা গঢ়ি উঠিব নোৱাৰে৷ আৱেগ পৰিহাৰ কৰি, সুচিন্তিত লক্ষ্য, উদ্দেশ্য, সকলো জনগোষ্ঠীক প্রতিনিধিত্ব কৰিব পৰাকৈ এটা আঞ্চলিক দল প্রতিষ্ঠা কৰিব পাৰিলে নিশ্চয় ভাল হ’ব৷ কিন্তু ইয়াকে নকৰি গোপন এজেণ্ডা লৈ দল গঠন কৰিব খুজিলে সেই দল হ’বগৈ মাতৃ দুগ্ধৰ পৰা বঞ্চিত হোৱা পুষ্টিহীন নৱজাতক৷ নতুন দল গঠন কৰিলে, দুদিনমান ৰাজ্যখন ওখল-মাখলহে হ’ব, কাম কিন্তু কেতিয়াও নিসিজিব৷